66. ΑΠΟΦΑΣΗ ΥΠΟΥΡΓΩΝ ΑΝΑΠΛΗΡΩΤΗ ΕΘΝΙΚΗΣ ΟΙΚΟΝΟΜΙΑΣ,  ΟΙΚΟΝΟΜΙΚΩΝ ΚΑΙ ΕΡΓ ΑΣΙΑΣ Αριθ. 50305 της 2/18 Απρ. 1991 (ΦΕΚ Β΄ 237) Εφαρμογή προγράμματος δανειοδοτήσεως με σύσταση Ειδικού Στεγαστικού Ανακυκλούμενου Κεφαλαίου (Ε.Σ.Α.Κ.). Τροποποιήθηκε μερικά από την 50896/25 Νοεμ.-1 Δεκ. 1994 (ΦΕΚ Β΄ 894), απόφ. Υπ. Εθν. Οικονομίας, Οικονομικών και Εργασίας κατωτ. αριθ. 83. ΄Εχοντας υπόψη: 1.Τις διατάξεις του Ν.Δ. 2963/54 «περί ιδρύσεως Αυτονόμου Οργανισμού Εργατικής Κατοικίας» όπως τροποποιήθηκαν και συμπληρώθηκαν μέχρι σήμερα. 2.Τις διατάξεις του κανονισμού «περί προϋποθέσεων παροχής κατοικίας και δανείων υπό του Ο.Ε.Κ.» (Υ .Α. 30727/4815/4.8.1971, ΦΕΚ 661/Β΄/14.8.71), όπως τροποποιήθηκαν και ισχύουν σήμερα. 3.Τις διατάξεις του άρθρ. 2 του Νόμ. 1849/89 «Επέκταση και συμπλήρωση των Στεγαστικών προγραμμάτων του Οργανισμού Εργατικής Κατοικίας και άλλες διατάξεις» (ΦΕΚ 113/Α΄/8.5.1989). 4.Τα αριθ. 2015699/7.3.91 και 230100/8.3.91 έγγραφα του Γενικού Λογιστηρίου του Κράτους. 5.Την αριθ. 17090/244/12.3.1991 αναφορά του Ο.Ε.Κ. με την οποία μας υπέβαλε απόσπασμα πρακτικού της αριθ. 14/28.2.1991 συνεδριάσεως του Διοικητικού του Συμβουλίου. 6.Την αριθ. Υ .1201/90 απόφαση του πρωθυπουργού, όπως συμπληρώθηκε με την Υ .1250/91, αποφασίζουμε: Εγκρίνουμε την εφαρμογή από τον Αυτόνομο Οργανισμό Εργατικής Κατοικίας (ΟΕΚ) του νέου προγράμματος δανειοδοτήσεως με Ειδικό Στεγαστικό Ανακυκλούμενο κεφάλαιο (Ε.Σ.Α.Κ.) 1.Για το σχηματισμό του Ε.Σ.Α.Κ. ο Ο.Ε.Κ. θα καταθέτει τμηματικά σε ειδικό λογαριασμό Ε.Σ.Α.Κ. κατά τα τρία πρώτα έτη εφαρμογής του προγράμματος 4.000.000.000 δραχμές ετησίως. Η έναρξη κατάθεσης της συμμετοχής του Ο.Ε.Κ. θα γίνει εντός 15 ημερών από της δημοσιεύσεως της απόφασης αυτής στην Εφημερίδα της Κυβερνήσεως. Με όμοιες κοινές υπουργικές αποφάσεις θα καθορίζεται μετά από γνώμη του Δ.Σ. του Ο.Ε.Κ. συμμετοχή του για τα επόμενα έτη, πέρα των τριών πρώτων, ανάλογα με τις δανειοδοτικές ανάγκες του προγράμματος και τις οικονομικές δυνατότητες του οργανισμού. Με την ίδια ως άνω διαδικασία και προϋποθέσεις είναι δυνατή η αναπροσαρμογή του ύψους της ετήσιας συμμετοχής του Ο.Ε.Κ. και κατά τα τρία πρώτα έτη εφαρμογής του προγράμματος. Για το σχηματισμό του Ε.Σ.Α.Κ. κατά τα τρία πρώτα έτη εφαρμογής του προγράμματος εισφέρει επίσης και το Ελληνικό Δημόσιο. Για το πρώτο έτος εφαρμογής το Δημόσιο θα εισφέρει ποσό 3.000.000 δρχ. με χρόνο έναρξης καταθέσεως από την επομένη της δημοσιεύσεως της παρούσης. Για τα επόμενα δύο έτη η εισφορά του θα καθοριστεί με όμοιες υπουργικές αποφάσεις. Στον ίδιο ως άνω λογαριασμό Ε.Σ.Α.Κ. θα μεταφέρονται οι εισπράξεις από τις τοκοχρεωλυτικές δόσεις των χορηγουμένων δανείων του προγράμματος Ε.Σ.Α.Κ. Το κεφάλαιο αυτό είναι αυτοτελές. 2.Ο Ο.Ε.Κ. θα χορηγεί τμηματικά σε πιστωτικό οργανισμό της επιλογής του άτοκα, τα αναγκαία ποσά για τη χορήγηση εξ ολοκλήρου από τα κεφάλαια αυτά δανείων σε δικαιούχους του για την αγορά ή ανέγερση κατοικίας. 3.Το ύψος των χορηγουμένων δανείων βάσει του παρόντος προγράμματος είναι το προβλεπόμενο από τις εκάστοτε ισχύουσες κοινές υπουργικές αποφάσεις που προβλέπονται από τις διατάξεις του άρθρ. 13 του Νόμ. 1641/1986. 4.Τα δάνεια του ανωτέρω προγράμματος είναι για το σύνολο του ποσού έντοκα με επιτόκιο 10% ετησίως υπέρ του δανειστού Ο.Ε.Κ. και εξοφλούνται σε 25 χρόνια. Η εξόφληση των χορηγουμένων κατά τα ανωτέρω δανείων, αρχίζει ένα χρόνο μετά τη λήψη της πρώτης δόσης του δανείου όταν πρόκειται για οικοδόμηση κατοικίας ή ένα εξάμηνο μετά τη λήψη του δανείου όταν πρόκειται για αγορά κατοικίας. Αν δεν εξοφληθεί η ληξιπρόθεσμη δόση του δανείου οφείλεται ο νόμιμος τόκος υπερημερίας. Για την είσπραξη των ληξιπρόθεσμων οφειλών και των τόκων υπερημερίας από δάνεια που χορηγούνται με το Ε.Σ.Α.Κ. θα περιλαμβάνεται σχετικός όρος στα δανειοδοτικά συμβόλαια σύμφωνα με τον οποίο θα κηρύσσονται οι τίτλοι εκτελεστοί και εκκαθαρισμένοι και στη συνέχεια ο Ο.Ε.Κ. θα ενεργεί τα νόμιμα για την αναγκαστική είσπραξη των οφειλομένων. 5.Με τη φροντίδα του διαχειριζόμενου το Κεφάλαιο Πιστωτικού Οργανισμού εγγράφεται πρώτη υποθήκη υπέρ του Ο.Ε.Κ. στο ακίνητο που αποκτάται ή ανοικοδομείται με το δάνειο. Κατά τα λοιπά εφαρμόζονται ανάλογα οι λοιπές διατάξεις του Νόμ. 1641/1986. 6.Οι λοιποί όροι και προϋποθέσεις καθώς και κάθε λεπτομέρεια σχετικά με τη διαχείριση και διάθεση του κεφαλαίου θα καθοριστούν με σύμβαση που θα υπογραφεί μεταξύ του Ο.Ε.Κ. και του πιστωτικού οργανισμού. 7.Οι δικαιούχοι που συμμετέχουν στο πρόγραμμα αυτό πρέπει να πληρούν τις ασφαλιστικές και λοιπές προϋποθέσεις του Κανονισμού «περί προϋποθέσεων παροχής κατοικίας και δανείων υπό του Ο.Ε.Κ.». 8.Σε πρώτη φάση εφαρμογής του προγράμματος θα ικανοποιηθούν κατά προτεραιότητα οι αιτήσεις των δικαιούχων που έχουν ήδη αγοράσει ή προσυμφωνήσει την αγορά κατοικίας (Αντί για τη σελ. 68,913) Σελ. 68,913(α) Τεύχος 1293-Σελ. 63 Οργανισμός Εργατικής Κατοικίας 15.Β.β.66 ή έχουν εκδόσει άδεια οικοδομής και έχουν σε όλες τις περιπτώσεις παραλάβει σχετική έκθεση αυτοψίας της αρμόδιας υπηρεσίας του Ο.Ε.Κ. μέχρι και την 28η Φεβρ. 1991, εφόσον μέσα σε προθεσμία 45 ημερών από τη δημοσίευση της παρούσης απόφασης υποβάλλουν στον Ο.Ε.Κ. σχετική αίτηση για τη συμμετοχή τους στο πρόγραμμα αυτό και ταυτόχρονη δήλωσή τους ότι παραιτούνται από τη χορήγηση του δανείου που προβλέπουν οι διατάξεις των παρ. 1, 2. 3 και 5 του άρθρ. 2 του Νόμ. 1641/86. Η ανωτέρω προθεσμία μπορεί να παραταθεί για μια φορά μόνο με απόφαση του Δ.Σ. του Ο.Ε.Κ. και όχι παραπάνω από 30 ημέρες. 9.Για τους λοιπούς δικαιούχους η προθεσμία υποβολής αιτήσεων για συμμετοχή στο πρόγραμμα αυτό και η σειρά προτεραιότητας δανειοδοτήσεώς τους θα καθορίζονται σύμφωνα με τις διατάξεις του κανονισμού «περί προϋποθέσεων παροχής κατοικίας και δανείων υπό του Ο.Ε.Κ.». 10.Η απόφαση αυτή να κοινοποιηθεί και να δημοσιευθεί στην Εφημερίδα της Κυβερνήσεως. Σελ. 68,914(α) Τεύχος 1293-Σελ. 64 15.Β.β.66 Οργανισμός Εργατικής Κατοικίας 